
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 31
din 26 februarie 2015
privind modificarea Actului Constitutiv şi a Statutului Asociaţiei de Dezvoltare 
Intercomunitară „ Ecolect Mureş”
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3885 din 17.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Luând în considerare prevederile art. 8 alin. (3), lit. „c”, art. 10 din Legea nr. 51/2006 a serviciilor publice comunitare de utilităţi publice, republicată, cu modificările şi completările ulterioare;

Având în vedere prevederile Hotărârii Guvernului nr. 742/2014 privind modificarea anexelor nr. 2 şi 4 la Hotărârea Guvernului nr. 855/2008, pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate servicii de utilităţi publice;

Ţinând cont de prevederile Hotărârii Guvernului nr. 855/2008, pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate servicii de utilităţi publice;

În conformitate cu prevederile art. 17, alin. (2), lit. „h”, art. 20, alin. (3) şi art. 37, alin (1) din Statutul Asociaţiei de Dezvoltare Intercomunitară „ECOLECT MUREŞ”, coroborat cu cele ale Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005;

 Văzând Hotărârea Consiliului Local Sighişoara nr. 95/21.05.2008 privind aprobarea participării Municipiului Sighişoara, în calitate de membru fondator la constituirea Asociaţiei de Dezvoltare Intercomunitară „ECOLECT MUREŞ”;

Având în vedere Hotărârea Consiliului Local Sighişoara nr. 18/12.07.2012 prin care a fost desemnat domnul Bândea Dan-Eugen, viceprimar, ca reprezentant al Municipiului Sighişoara în Adunarea Generală a „A.D.I. ECOLECT”;

Vâzând Raportul de specialitate, înregistrat cu nr. 3886 din 17.02.2015, întocmit de Serviciul Investiţii-Urmărire Contracte, Monitorizare Servicii de Utilităţi Publice, prin care se propune aprobarea modificării Actului Constitutiv şi a Statutului Asociaţiei de Dezvoltare Intercomunitară „ECOLECT MUREŞ”, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 11 şi art. 36 alin. (2), lit. „b”, lit. „d” şi  „e”, alin. (7)  lit. „c”, alin. (9), art. 45 alin. (2), lit. „d” şi „f” şi a art. 115 alin. (1) lit. „b” din Legea nr. 215/2001 privind administraţia publică locală, republicată, cu modificările şi completările ulterioare,

H O T Ă R Â Ş T E:
Art. 1. Se aprobă modificarea Actului Constitutiv şi a Statutului Asociaţiei de Dezvoltare Intercomunitară „ECOLECT MUREŞ”, în conformitate cu anexa, care face parte integrantă din prezenta hotărâre.

Art. 2. Se mandatează domnul Bândea Dan-Eugen, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „ECOLECT MUREŞ”, să voteze aprobarea modificării Actului Constitutiv şi a Statutului Asociaţiei, în sensul dispoziţiilor art. 1 din prezenta şi să îndeplinească toate procedurile legale care decurg din aceasta, inclusiv actualizarea actelor în cauză, cu toate modificările survenite de la înfiinţarea Asociaţiei.

Art. 3. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „ECOLECT MUREŞ”, domnul Viceprimar Bândea Dan-Eugen.

Art. 4. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „ECOLECT MUREŞ” şi se va aduce la cunoştinţă publică prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  2 ex. Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Asociaţia de Dezvoltare Intercomunitară „ECOLECT MUREŞ”.
  9 ex. 
A.B./G.V.
